Farmen: sesong 7

Farmen (Norge) sesong 7 er den sjuende sesongen av TV-serien «Farmen». Sesongen utspilte seg på Storøy i Rørholtfjorden i innsjøen Toke i Telemark, og ble sendt i 2011. Stedet har hatt gårdsdrift siden 1600-tallet. Første episode av sesongen hadde 830 000 seere, det nest høyeste hittil, som er en markedsandel på 44,3 prosent. Sesongen hadde opprinnelig 14 deltakere, og det kom inn tre utfordrere. Bare en av utfordrerne fikk bli fullverdig deltager av Farmen. Finalen ble sendt på TV 2 søndag 15. mai 2011.

Deltakere

Ukene

Finaleuken 
Førstemann videre til semifinalen: Jan Rudi Bendiksen (vant øksekastkonkurransen)
Andremann videre til semifinalen: Tommy Rodahl (vant gårdsdriftkonkurransen)
Tredjemann videre til semifinalen: Kim André Ågedal (vant hinderløypekonkurransen – tid: 2:45)

Ute av «Farmen»:
Synne Bolstad (slått ut i hinderløypekonkurransen – tid: 3:07)
Hanne Linnesholm (slått ut i hinderløypekonkurransen – tid: 3:29)
Runi Hagelsteen Vik (slått ut i hinderløypekonkurransen – tid: 5:02)

Finalesending 
Finalen ble sendt på TV 2 søndag 15. mai 2011. Sendingen startet allerede klokken 20:00 med programmet «Farmen – før finalen» og fortsatte med selve finalesendingen fra klokken 21:45. Fra 22:50 var Dorthe Skappel på plass med «God kveld Norge: Farmen – Spesial» og det første intervjuet med «Farmen»-vinneren. Hvilke to deltakere som gikk videre fra semifinalen til finalen skulle bli holdt hemmelig frem til søndag, men ble avslørt av Se og Hør, torsdag 12. mai, grunnet en menneskelig feil.

I første semifinale var det Tommy som trakk det lengste strået, og dermed sikret seg sin finalebillett. Dermed måtte Jan Rudi og Kim André kjempe om den siste finalebilletten i den andre semifinalen. Melkespannholding var øvelsen i den andre semifinalen. Kim André måtte etter omtrent fem minutter gi tapt for Jan Rudi og røk dermed ut av konkurransen. Jan Rudi sikret seg den andre og siste finaleplassen.

Finalen ble dermed en kamp mellom Tommy og Jan Rudi. Alle de utslåtte deltagerne kom tilbake til Farmen for å stemme på sin favoritt. Den deltageren som fikk flest stemmer startet finalen med et poeng. Deretter var det klart for kunnskapstest i finalen. Det var ti spørsmål og deltagerne fikk et poeng for hvert riktige svar. Tommy fikk syv stemmer av de utslåtte deltagerne og Jan Rudi en, siden det kun var fem deltagere igjen som skulle stemme fikk Tommy deltagerpoenget og kunnskapstesten startet. Tommy tok tidlig ledelsen og vant til slutt 6-3, da det var to spørsmål igjen, og vant dermed hytte og bil til en verdi på over en million kroner.

Andre fakta 
Jan Rudi Bendiksen nådde helt fra uke 6 og helt opp til finalen og havnet på 2.-plass, men hvis Jan Rudi hadde vunnet denne sesongen, hadde dette vært den første utfordreren i Farmen – Norges historie som hadde vunnet Farmen. I de andre sesongene har utfordrere blitt slått ut ganske tidlig, foruten sesong 3 hvor utfordrer Eirik Karstensen tapte finalen mot Snorre Rotbæk og i sesong 2 hvor Hanna Heieren endte på 3.-plass.

Referanser 

Farmen